Diari Oficial de la Generalitat Valenciana


Sumari del DOGV 4986, del 15-04-2005 (2005/3916)

Informació pública de l'acord de la suspensió cautelar i temporal de determinades llicències al municipi de Catarroja.
----------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3916


Organisme emissor
:   Ajuntament de Catarroja

Tipus de document
:   Anunci

Informació pública de l'acord de la suspensió cautelar i temporal de determinades llicències al municipi de Catarroja. [2005/M3916]
  
El Ple de l'Ajuntament, en la sessió celebrada amb caràcter ordinari el 5 de març de 2005, va adoptar, entre altres, l'acord següent::
  
«Vista la necessitat d'estudiar la millor ubicació dels usos que s'especifiquen a continuació:
  
a) Espectacles públics tipus A: discoteques, sales de festes.
  
b) Espectacles públics: activitats recreatives classe C, jocs d'atzar, màquines recreatives, casinos de joc, bingos.
  
c) Espectacles públics: classe E, classe D (bars) amb ambientació musical, pubs.
  
d) Tanatori al sòl urbà residencial.
  
Els usos regulats en els apartats a), b) i c), únicament els que s'ubiquen en sòl urbà residencial i en un radi d'acció de 30 metres al voltant dels centres educatius i sanitaris.
  
Fets
  
1. D'acord amb el que s'ha expressat en l'encapçalament d'este acord resulta necessària l'elaboració del document de modificació puntual de l'ordenació detallada del planejament vigent de Catarroja, aprovat definitivament per la Comissió Territorial d'Urbanisme de València, en la sessió del 29 de març de 1988 (BOP de 10 de maig de 1988).
  
2. A la llum de la normativa vigent cal emprendre una mesura de naturalesa cautelar a la fi d'assegurar l'execució futura de la xicoteta modificació puntual de les normes urbanístiques que es pretén establir per a evitar que es produïsquen situacions que puguen resultar irreversibles i contràries als nous ajustaments que es volen dur a terme de l'ordenació detallada d'ubicació específica dels usos.
  
3. En tot cas, la mesura cautelar suposa la suspensió absoluta de les llicències d'obres en relació amb els usos especificats en l'encapçalament per a evitar, amb això, situacions irreversibles, de manera que esta mesura cautelar ha de quedar plenament garantida davant de qualsevol conat d'incompliment, per mitjà de la reacció immediata de suspensió, de sanció i d'orde de demolició corresponent.
  
Fonaments de dret
  
1. En aplicació de l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 175 del Reglament de Planejament de la Comunitat Valenciana, les modificacions puntuals del planejament s'han de regir per les normes i pels principis legals establits per a la tramitació i l'elaboració.
  
2. Tant la legislació estatal, article 27 del Text Refós de la Llei sobre Règim del Sòl i Ordenació Urbana, de 9 d'abril 1976, d'aplicació supletòria; articles 117, 118 i 120 del Reglament de Planejament, de 23 de juny 1978 i l'article 8 del Reial Decret Llei 16/1981, de 16 d'octubre, vigents després de la Sentència número 61/1997 del Tribunal Constitucional (com la legislació autonòmica valenciana, article 57 de la Llei 6/1994, de 15 de novembre, Reguladora de l'Activitat Urbanística, i l'article 152 del Reglament de Planejament de la Comunitat Valenciana, aprovat pel Decret del Govern Valencià 201/1998, de 15 de desembre (establixen la potestat de suspensió de l'atorgament de llicències per a àrees determinades.
  
3. A fi de garantir i permetre un tractament unitari i harmònic del mateix desenvolupament establit en el planejament vigent, és procedent la suspensió cautelar de qualsevol tipus de llicència per als usos esmentats per a garantir la xicoteta modificació puntual que es pretén dur a terme.
  
4. Per tal d'assegurar l'equilibri que ha de presidir tota mesura cautelar limitadora de drets i la garantia dels administrats en l'ús i gaudi d'estos, és procedent establir, de conformitat amb la legislació aplicable, articles 152 del Reglament de Planejament de la Comunitat Valenciana i 57 de la LRAU (un termini màxim de vigència de la mesura cautelar de suspensió d'actuacions urbanístiques de sis mesos des de la publicació d'este acord en el Diari Oficial de la Generalitat Valenciana.
  
5. En aplicació de l'article 8.1 del Reial Decret Llei 16/1981 i de l'article 152 del Reglament de Planejament de la Comunitat Valenciana, en relació amb l'article 22.1.c) de la Llei de Bases de Règim local, Llei 7/1985 (modificada per la Llei 57/2003, de 16 de desembre, de Mesures per a la Modernització del Govern Local), la competència per a l'adopció d'este acord correspon al Ple de l'Ajuntament.
  
Amb el dictamen previ favorable de la Comissió Informativa d'Urbanisme, el Ple de l'Ajuntament, per majoria absoluta acorda:
  
Primer
  
Suspendre, amb caràcter cautelar i temporal, totes les llicències per als usos següents: a) Espectacles públics, tipus A: discoteques, sales de festes; b) Espectacles públics: activitats recreatives classe C, jocs d'atzar, màquines recreatives, casinos de joc, bingos; c)Espectacles públics: classe E, classe D (bars) amb ambientació musical, pubs; i d) Tanatori en el sòl urbà residencial. Els usos regulats en els apartats a), b) i c), únicament els que s'ubiquen en sòl urbà residencial i en un radi d'acció de 30 metres al voltant dels centres educatius i sanitaris.
  
Segon
  
Aprovar la vigència de la mesura cautelar de suspensió per un termini de sis mesos des de la publicació del present acord en el Diari Oficial de la Generalitat Valenciana, sense perjuí de la seua vigència des de l'aprovació, i als efectes des de la notificació.
  
Tercer
  
Deixar plenament garantida esta mesura cautelar davant de qualsevol conat d'incompliment, per mitjà de la reacció immediata de suspensió, de sanció i d'orde de demolició corresponent.
  
Quart
  
Publicar el text íntegre d'este acord en el Diari Oficial de la Generalitat Valenciana.»
  
La qual cosa es publica als efectes i de conformitat amb el que disposa l'article 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.